70 pajjiż u aktar minn 20 organizzazzjoni internazzjonali jiltaqgħu fi Brussell fl-4 u l-5 ta' Ottubru 2016 għall-Konferenza ta' Brussell dwar l-Afganistan Il-Kunsill adotta konklużjonijiet dwar l-Afganistan, filwaqt li approva t-tieni rapport annwali ta' implimentazzjoni tal-"Istrateġija tal-Unjoni Ewropea għall-Afganistan: 2014-16". Il-Kunsill jafferma b'mod partikolari li l-għan strateġiku globali tal-UE u l-istati membri għandu jibqa' l-iżvilupp ta' istituzzjonijiet Afgani biex jiġi ssalvagwardjat il-progress li sar s'issa u biex isir aktar progress fl-iżvilupp ta' stat Afgan aktar effettiv u fl-aħħar mill-aħħar sostenibbli . L-objettivi ewlenin huma l-promozzjoni tas-sigurtà; it-tisħiħ tad-demokrazija; l-inkoraġġiment tal-iżvilupp ekonomiku u uman; it-tisħiħ tal-istat tad-dritt, fost l-oħrajn il-ġlieda kontra l-korruzzjoni, u l-protezzjoni u l-promozzjoni tad-drittijiet tal-bniedem b'mod partikolari d-drittijiet tan-nisa, inkluż fil-kuntest tal-proċess ta' paċi u t-tkomplija tal-ġlieda kontra l-industrija tan-narkotiċi u d-drogi. Il-konklużjonijiet isemmu wkoll il- Konferenza ta' Brussell dwar l-Afganistan li jmiss, skedata għall-4-5 ta' Ottubru u li ser tiġi kopreseduta mill-UE u mill-gvern Afgan. Il-konferenza mistennija li tiffoka b'mod partikolari fuq: il-progress fl-istat Afgan u l-bini tal-istituzzjonijiet permezz tal-implimentazzjoni tal- aġenda ta' riforma ; appoġġ internazzjonali bil-ħsieb ta' finanzjament sostnut fil-livelli attwali jew qribhom sal-2020 kif ukoll appoġġ reġjonali għal proċess politiku għall- paċi kooperazzjoni ekonomika transkonfinali msaħħa. Konklużjonijiet tal-Kunsill dwar l-Afganistan (18 ta' Lulju 2016) Ir-relazzjonijiet tal-UE mal-Afganistan (delegazzjoni tal-UE) Konferenza ta' Brussell dwar l-Afganistan, 4-5 ta' Ottubru 2016 Ara l-paġna tal-laqgħa